SEBUAH SIRI DOKUMENTARI ASLI NETFLIX
Semasa membesar, saya amat sayang dan hormat kepada ibu.
Saya tak mahu buat ibu kecewa dengan saya.
Ibu selalu berpesan, "Bersederhanalah."
Jangan suka meninggi diri,
Saya mesti ada rasa rendah diri.
Kalau kita lupa diri…
DIKEHENDAKI GANJARAN $10,000
…kita akan terjerumus.
Sebulan setengah berlalu sejak Buffalo Trace
laporkan kehilangan bourbon Poppy Van Winkle 20 tahun.
Pejabat syerif menawarkan insentif
sebanyak $10,000 untuk maklumat yang membawa kepada penangkapan.
Itu cara kami beri tekanan kepada pelaku.
SYERIF KAUNTI FRANKLIN
Jumlahnya bukan sedikit. Kalau mereka teruskan, kami akan tahu.
Salah seorang penolong syerif kata,
"Media suka benda begini."
Saya kata, "Betul?"
"Masalah kecil saja."
Syerif yakin dapat menyelesaikan kes ini
kerana satu sebab.
Ganjaran $10,000 kini ditawarkan…
Apabila kes sudah popular, tak susah hendak dapat maklumat.
NAMPAK TRAK BAWA TONG 8 PM
Permintaan semakin menggila.
Ramai mahu membeli dan ramai beritahu kawan.
Dalam filem, ada dialog, "Ada orang boleh tolong."
Sayalah orang itu.
Sama macam steroid. Kalau di gim, kita tanya,
"Kenal sesiapa yang boleh tolong?"
Ya, saya kenal orang yang boleh tolong.
Semuanya boleh dibeli di Mexico.
Tunjuk lengan begini pun mereka faham.
Mereka akan poskan dengan kotak berlabel "vitamin anjing".
Tetapi, polis tahu semua itu.
Steve Oliver bekerja dengan polis negeri.
90% penguat kuasa dan bomba ambil steroid.
Tapi, siapa peduli? Orang ambil untuk nampak sasa.
Ramai yang beri maklumat. Banyak yang boleh dipertimbangkan.
AKTIVITI MENCURIGAKAN DI BANGSAL JIRAN
TRAK MEMBAWA TONG
Kita tak tahu mana satu yang tepat.
BELI PENYENYAP
MASUK KE TROLI
Apa guna ada permit kalau pistol kosong?
Pistol saya sentiasa berpeluru.
Saya belikan Bella .22 Crickett merah jambu. Dia suka.
SIASAT 7-11?
Empat bulan tanpa jawapan, tetapi pihak berkuasa masih yakin
akan menyelesaikan kes ini.
Ada orang kata ia diangkut dengan lori
yang menuju ke New Orleans. Itu tak dapat dibuktikan.
Saya rapat dengan golongan elit Frankfort.
Hakim, peguam, orang kaya di kelab desa…
Saya dilindungi. Kalau rapat dengan mereka, pasti selamat.
Setahun berlalu sejak sejumlah besar
salah satu bourbon terbaik dunia hilang.
Penyiasat masih tiada jawapan.
Kami terima banyak maklumat tetapi tiada satu pun berguna.
RAJA BOURBON BAHAGIAN 2
Kes menemui jalan buntu.
Tetapi, saya masih rasa kami akan berjaya selesaikan.
DUA TAHUN SEJAK PAPPYGATE
Kalau ramai orang tahu tetapi tutup mulut
itu bermakna orang itu disayangi dan dihormati.
Mungkin juga ditakuti.
Kalau saya Toby,
tentu saya akan bangga diri
dan bermegah-megah.
"Saya mampu beli trak besar.
Mampu buat macam-macam. Saya dilindungi orang berpengaruh."
Tak sangka semua ini terjadi kepada saya.
Dulu, saya tengok orang lain
dan kagum dengannya.
Tiba-tiba, saya pula yang dikagumi orang lain.
Tetapi, saya tetap perlu berhati-hati
kerana bukan semua orang akan rasa kagum.
Sepandai-pandai tupai melompat, akhirnya jatuh ke tanah juga.
Itu hakikat.
TANPA NAMA
Telefon berbunyi ketika saya duduk di meja.
Mesejnya, "Mahu tahu lokasi wiski curi?"
PENOLONG SYERIF
TOBY CURTSINGER YANG TINGGAL DI FRANKFORT
Kami terima petunjuk pada 2015.
Kami terima pesanan ringkas.
Maklumat yang kami terima itu cukup spesifik.
Saya terus tugaskan detektif ke sana.
Ada menara telefon di belakang rumah mereka.
Jalan masuk kecil.
Kami cuba datang sedekat mungkin
untuk melihat tong bourbon yang dikatakan ada di sana.
Kami panjat bumbung kenderaan.
Kami cuba lihat dari semua sudut.
Saya nampak bangsal di belakang rumah.
Ada sesuatu di belakang bangsal itu yang saya tak kenal pasti.
Kami cuba siasat dari kawasan hutan di seberang.
Ron yang berjalan di depan tiba-tiba berhenti.
Ketika itu, angin bertiup.
Dia kata, "Awak bau?"
Orang Kentucky kenal bau itu.
Baunya manis.
Apabila nampak tong itu,…
memang tak syak lagi.
Itu bau bourbon.
Cuaca indah hari itu.
Hari cerah tetapi berangin.
Hari yang indah di bulan Mac.
Saya senang hati.
Tiba-tiba, ada mesej daripada ibu.
Ada aktiviti mencurigakan di kawasan rumah saya.
Dia nampak kerana dia tinggal di sebelah.
Dia minta saya berhati-hati apabila pulang ke rumah.
Saya tak ambil pusing. Ada menara radio di belakang rumah saya.
Mungkin pekerja datang untuk buat apa-apa.
Selesai berlari, saya jemput anak-anak dan terus ke gim.
Saya pandang Ron.
Dia seperti tak percaya.
Tong-tong itu tersergam di depan kami.
Label pada penutup tong sudah dipadam
dengan cat atau sesuatu.
Biasanya, tong dilabel dengan jenis bourbon dan kilangnya.
Label pada tong ini sudah ditutup dengan cat sembur.
Ini menunjukkan ia dicuri.
Mereka laporkan penemuan tong.
Jadi, saya sediakan waran geledah.
Mungkin ini yang kami cari.
Waktu itu, saya di gim. Telefon berdering.
Panggilan daripada konstabel yang kenal rapat isteri saya.
Dia di rumah saya dan ada orang mahu bercakap dengan saya.
Saya kata, "Ya?"
Dia kata, "Toby, ini Pat Melton. Awak perlu pulang sekarang."
Ada tiga atau empat buah kereta syerif di depan rumah.
Saya masih tak tahu apa-apa.
Waktu itu, saya seperti tak rasa apa-apa.
Bukan terkejut, tetapi sedang cuba faham situasi itu.
Ayah kata dia tahu punca semua ini.
Dia…
Dia minta maaf atas perkara yang bakal berlaku.
Saya masuk dari belakang dengan Isabella.
Rumah kami bersepah.
Mereka keluarkan isi setiap laci di rumah saya.
Sungguh dahsyat.
Pat dan lain-lain kepung saya.
Macam serangan mengejut.
Mereka minta Toby gabungan nombor untuk buka peti besi.
Dia ada lebih banyak senjata api daripada saya.
Senjata api jenis penyerang dan alat penyenyap.
KETERANGAN/RAMPASAN
Steroid itu yang mengejutkan saya.
Steroid itu lebih daripada amaun yang digunakan oleh seorang.
BEBERAPA TABLET PUTIH HANCUR
Kami keliru. Ini kes apa sebenarnya?
Kami temui bourbon curi dan banyak steroid.
Ini bukan main-main.
11 Mac, bersama Gilbert "Toby" Curtsinger.
Awak berhak berdiam diri…
Pat bacakan Hak Miranda.
Kemudian, Ron Wyatt kata,
"Sebelum awak mula, kami tahu awak miliki tong-tong itu."
Saya kata, "Bukan dari Buffalo Trace." Katanya, "Ya, dari Wild Turkey."
"Awak dapat daripada Sean Searcy dan jual pada harga $3,000 setong."
- Di mana awak bekerja? - Di Buffalo Trace.
Awak bekerja di sana ketika Pappy Van Winkle hilang?
Ya, di bahagian pemprosesan, bukan penghantaran.
Awak tahu apa yang berlaku?
Tidak, tuan. Saya tak tahu.
Pat duduk dan pandang saya. Katanya, "Ada Van Winkle di sini?"
Saya kata, "Tidak."
Dia kata, kalau saya buka mulut,
dia akan anggap tiada apa-apa berlaku.
Saya tanya, "Betul?" Katanya, "Saya cuma perlu petik jari."
Julie mencelah dan suruh dia tutup mulut.
Dia bercakap.
Julie pandang dia dan suruh dia tutup mulut.
"Jangan cakap apa-apa." Dia pun diam.
Saya tak pernah lihat Toby begitu.
Dia takut.
Ketika itu, saya tahu dia sedang dalam masalah.
Hari itu hari yang teruk.
Saya kesal dengan situasi yang menimpa keluarga saya.
Rumah tempat anak-anak kami membesar telah musnah.
Dia dibawa ke penjara. Sungguh menyedihkan.
Di bilik tahanan sementara, saya diberi selimut dan tikar nipis.
Mereka semua tegur saya dan tanya kesalahan saya.
"Kenapa awak ditahan?" "Saya kerana heroin."
Saya tak percaya saya duduk di situ.
Waran geledah pertama itu untuk mencari tong Wild Turkey.
"Wild Turkey ada laporkan kehilangan?"
Walaupun ada 1,000 tong di belakang rumah saya,
jika tiada kehilangan, macam mana awak nak tuduh saya?
Di mana laporan kehilangan?
KEESOKANNYA
Pejabat Syerif Kaunti Franklin mendakwa ini salah satu kes terbesar
melibatkan senapang, steroid dan tong bourbon yang dicuri.
Saya tak pernah lihat sesiapa miliki lima tong bourbon.
Saya bekas wartawan politik State Journal
dan kes ini jatuh ke pangkuan saya.
WARTAWAN
Apabila lelaki ini ditahan, ada lima tong di belakang rumahnya
yang Wild Turkey tak tahu telah hilang.
Mana mungkin?
Curtsinger mengaku tidak bersalah atas pertuduhannya.
Dia akan dibebaskan dari Penjara Daerah Franklin dengan bon.
Persoalannya, adakah ini berkait dengan insiden Buffalo Trace?
Adakah berkait dengan Pappygate?
Syerif Melton tidak menolak kemungkinan kes ini
berkait dengan kecurian Pappy Van Winkle pada 2013.
KETERANGAN PAPPY GATE 2013?
Sebaik saja kami tahu dia sudah lama bekerja di sana,
kami jelas ini memang kerja orang dalam.
Mereka suruh saya sebut nama semua orang yang terlibat.
Mereka nak saya dedahkan semua orang. Gila.
Mereka kawan-kawan saya sendiri.
Saya datang ke majlis mereka. Saya kenal anak mereka.
Mana mungkin saya dedahkan?
Tetapi, apabila telefon saya dirampas…
habislah saya.
Telefon saya.
Selepas siasat, kami terkejut.
MUNGKIN 40 HINGGA 50 BOTOL 135 PRUF PADA HARGA $1,200
Ia seperti telaga maklumat.
Jualan bourbon, jualan steroid… Banyak maklumat.
"Saya beli dua." "Saya jual dua." "Perlu empat lagi."
"Berapa banyak untung?"
Jadi, kami tahu ada beberapa orang tolong Toby.
Kami susun nama mereka.
Toby dan para pengedarnya.
Ada juga carta untuk steroid.
JUAL/BELI STEROID
Ada nama-nama yang kami kenal.
Syerif Melton kata dia nak berjumpa saya.
Itu perkara biasa.
Dia datang dan beri saya sepina
untuk fail personel Pegawai Wells.
Apabila saya tanya tujuannya,
yang merupakan soalan yang patut seorang ketua polis tanya,
dia kata dia tak boleh dedahkan.
Menyiasat pegawai agensi lain
memang ada risikonya.
Tetapi, prinsip saya ialah sentiasa ambil tindakan yang betul.
- Situasi ini janggal. - Betul.
Saya minta maaf kerana terlibat.
Bersama Toby, mereka merancang untuk melabur dalam penghantaran steroid.
Toby paling banyak. Sean pun terlibat.
- Ada polis lain? - Steve Oliver.
Sebagai kawan Mike Wells dan Steve Oliver,
Toby rasa dia tak perlu risau
tentang kegiatannya.
Tetapi, itu tak melindunginya daripada syerif.
Selepas membuat pertimbangan,
Pegawai Wells akan meletak jawatan dari Jabatan Polis Frankfort.
Saluran berita tempatan terus mengandaikan…
POLIS FRANKFORT DISIASAT
…kami sembunyikan sesuatu.
DATUK BANDAR SARAN JABATAN POLIS DISIASAT
Itu mengganggu bulu politik.
Selepas cari fasal dengan angkatan polis bandar,
Pat perlu yakinkan penduduk Frankfort
bahawa itulah keadilan.
Saya rasa dia risau tidak akan dilantik untuk penggal seterusnya.
Jika kami dapat semua maklumat tentang Toby,
kami boleh selesaikan kes ini.
Kami mesti banteras akar umbinya.
Melalui penyiasatan, jelas bahawa
pengedaran dibuat oleh rakan-rakan sofbolnya.
Mereka enggan bekerjasama.
Mereka telefon saya
dan ajak bincang di pejabat polis.
Saya tak layan.
Mereka enggan buka mulut.
Kami tahu orangnya, jadi kami cari.
- Mereka ikut awak? - Ke banyak tempat.
Tentulah saya sedar ada orang ikut.
Kereta yang sama muncul di pejabat.
Jadi, saya bermain dengan mereka.
Saya ke lebuh raya, mereka ke lebuh raya.
Mereka ikut saya hingga ke timur Kentucky.
Saya mahu lihat hingga sejauh mana.
Mereka pernah ikut saya hingga ke Pippa.
Ke tempat yang tak akan mereka pergi.
Apabila difikirkan semula, mungkin saya boleh jadi polis.
Saya rasa Dusty mahu berada selangkah di hadapan
sedangkan dia sudah lima langkah di belakang.
Rekod telefon itu sudah dedahkan segala-galanya.
Di Kentucky, ada statut "Penglibatan dalam Jenayah Terancang."
SENJATA API
Jadi, dalam kes ini,
walaupun cuma edar satu tong, mereka tetap bertanggungjawab
atas sebarang akibat daripada kegiatan jenayah itu.
Persoalannya, mahu beri kerjasama atau mahu dipenjara?
Apabila tahu perbuatan mereka satu feloni Kelas B,
kebanyakan orang beri kerjasama.
- Nama penuh? - Mitchell R. Osborne.
Ray Osborne?
- Ya. - Okey.
Toby dan beberapa lagi akan dipertuduh
"mengendalikan sindiket jenayah".
Kepala dan anak buah paling rendah
akan berdepan tuduhan sama. Sepuluh tahun.
Saya tanya sekali lagi. Jika awak bohong lagi,
awak tanggung sendiri.
Bilik ini panas.
Saya lapar dan gemuk. Saya suka makan.
Awak tahu apa-apa tentang Eagle Rare?
- Ya, saya tahu. - Bagus!
Itu yang saya nak dengar.
Kami bukan hendak dakwa awak.
Saya tolong dia bawa keluar Eagle Rare.
Saya bawa keluar dan dia bawa pergi.
Kami minta orang ramai tampil membantu siasatan.
Sesiapa yang membantu ditawarkan imuniti.
Saya dengar dia nak dedahkan semua orang
untuk bersihkan namanya.
Itu mengarut.
Toby Curtsinger berurusan dengan ramai orang.
Antara mereka, ada satu ikatan
yang terbentuk melalui sofbol, steroid atau bourbon.
Mereka saling percaya dan setia
hinggalah ada yang ditangkap.
Jangan fikir awak khianati sesiapa. Awak ada imuniti.
Saya tak nak khianati kawan saya.
Saya dan Toby kawan baik.
Awak di sini kerana dia.
Saya tahu.
Ceritakan cara tong itu bertukar tangan.
Toby telefon? Jelaskan kaedahnya.
Apabila kegiatan mereka mula terbongkar, ramai keluar dari persembunyian.
"Atas nasihat peguam, saya tampil untuk serahkan
sembilan botol yang saya ada."
- Awak beli botol atau kas? - Tak, tapi dia ada beberapa kas.
- Dia pakai seragam Buffalo Trace? - Ya. Saya sangka ia sah.
Ada Pappy Van Winkle berusia 20 tahun, 12 tahun dan 15 tahun.
Dusty Adkins bawa ke rumah saya.
Dia kata dia kenal orang kilang penyulingan itu.
Suatu hari, saya jawab.
Saya suruh mereka datang ke Kaunti Scott.
Mereka tak boleh datang kerana di luar bidang kuasa mereka.
Di tempat letak kereta, ada garis sempadan Kaunti Franklin.
Saya selalu merepek tetapi saya tak bodoh.
Kami boleh tahan dia di situ juga.
Ini bukan macam Dukes of Hazzard. Tak perlu kejar hingga ke jambatan.
Tak tahan sekarang,
tak semestinya tak boleh tahan lain kali.
Itu bukan situasi di dunia sebenar.
Perkara yang ubah fikiran saya ialah senarai mesej
dalam telefon bimbit Toby.
Semuanya terpampang di situ.
Macam mana nak nafikan? Tak boleh.
Itu mesej saya kepada dia.
Dusty Adkins, seperti yang lain, mengaku
membantu dalam jualan tong-tong itu.
Mereka buat semua kawan saya menentang saya.
Ronnie Lee, Dusty…
Saya bermain sofbol dengan mereka selama bertahun-tahun.
Saya rindu mereka.
Saya sayang mereka.
Kami diberitahu akan ada sidang media daripada Pat Melton.
Kami tahu ia melibatkan bourbon yang dicuri
daripada Buffalo Trace. Kami tahu setakat itu sahaja.
Jadi, saya kata saya akan hadir.
Saya fikir cuma kru televisyen tempatan akan hadir.
Rupa-rupanya, ada lebih 20 wartawan dan kru kamera dari seluruh dunia.
Saya dah kata ini kerja orang dalam. Jelas sekali, itulah yang berlaku.
Kes kas yang hilang.
Rompakan Pappygate. Sumber rasmi mendakwa dalangnya telah ditahan.
Polis mendakwa lelaki ini,
Gilbert "Toby" Curtsinger, ialah ketua sindiket ini.
Bukan hanya di negeri itu.
Pemberi maklumat…
Bukan juga di wilayah.
Bourbon pasaran hitam.
Bukan di seluruh negara.
Penemuan besar kes…
Bukan di hemisfera utara. Ia heboh di seluruh dunia.
Kes ini telah mendapat perhatian hingga ke Pakistan.
Bayangkan.
Ini baru bunganya sahaja.
Mereka tanya dia empat kali sehari.
195 botol takkan hilang begitu sahaja.
- Pukul enam. - Pasti ada orang lain.
- Pukul 12:00. - Soalan bagus.
- Pukul lima. - Demi keadilan.
- Pukul 11:00. - Penglibatan dalam jenayah terancang.
Semuanya kerana wiski.
Kami berani mengatakan kami akan selesaikan kes ini.
Tetapi, kami berjaya. Kami dapat dia.
Jangan sesekali ragui pasukan saya.
- Tahniah. - Terima kasih.
Awak berjaya. Kes Pappy selesai.
- Kami bawa Pappy pulang. - Bawa Pappy pulang.
PAPPYGATE SELESAI CURTSINGER DITUDUH
Curtsinger dan rakan subahatnya
berdepan beberapa tuduhan termasuk terlibat dalam jenayah terancang.
Peguam mereka tidak menjawab panggilan…
Saya buntu. Saya menjangkakan situasi paling buruk.
Memang itulah hakikatnya.
Saya dipertuduh atas semua pertuduhannya.
Dia dalang kegiatan ini
dan saya dituduh terlibat dalam mencuri bourbon, steroid dan senjata api.
Saya ingat kali pertama hadir di pejabat peguam bersama dia.
Dia jelaskan kaedah yang dia gunakan.
Dia rasuah pengawal penjaga pintu pagar.
Memang ramai yang terlibat.
Awalnya, saya tak banyak cakap.
Saya tak mahu bertengkar di tengah-tengah semua ini.
JULIE CURTSINGER BERDIRI DI MAHKAMAH
Dia tak curang, tetapi dia menipu saya.
Saya amat kecewa.
Saya isytiharkan kamu…
Ini bukan suami saya.
…pasangan Gilbert Thomas Curtsinger.
Kami masuk berita setiap hari.
JEJAK BOURBON
Saya terfikir. Adakah saya begitu jahat?
Dia duduk di sofa sambil menekup muka.
Dia menangis.
Saya tak pernah nampak ayah begitu.
"Ketua sindiket ditangkap."
Ayah saya samseng?
Saya marah apabila berada dekat dengannya.
Patutkah saya pisahkan dia daripada anak-anak?
Kade suka seorang gadis.
Bapa gadis itu beritahu anaknya tentang kami
dan larang anaknya berjumpa Kade lagi.
Bayangkan perasaan saya. Dia tak patut dihukum atas perbuatan saya.
Dia melutut meminta maaf. Dia rasa lebih baik dia bunuh diri.
Saya fikir hendak lenyapkan diri
agar keluarga saya dapat hidup seperti dulu.
Jawab saya kepadanya, "Jangan ambil jalan mudah
dengan bunuh diri dan tinggalkan saya dengan dua anak.
Saya sanggup harung bersama. Awak pun mesti sanggup."
LIMA TAHUN SELEPAS PAPPYGATE
Sedia terima hukuman, Encik Curtsinger?
Ya, tuan.
Ingin kata apa-apa sebelum mahkamah jatuhkan hukuman?
- Tiada. - Okey.
15CR101, pencurian melalui pengambilan yang menyalahi undang-undang,
dua tuduhan menerima harta curi…
JULIE MEMBUAT RAYUAN ALFORD DAN MENGAKU TIDAK BERSALAH
DIA TIDAK DIPENJARAKAN
Memiliki bahan terkawal, darjah kedua, kesalahan pertama,
awak dihukum penjara lima tahun setiap satu berturut-turut.
SETELAH DUA TAHUN MENAFIKANNYA, TOBY AKHIRNYA MENGAKU BERSALAH
Awak dihukum penjara 15 tahun di penjara negeri.
Awak boleh ditahan sekarang.
Saya sedih apabila ia berakhir begitu.
Setiap manusia buat kesilapan. Tak semuanya patut dihukum bunuh.
Saya tak pernah kata dia jahat.
Bagi saya, dia silap buat keputusan. Dia tamak.
Rompakan bourbon di Kentucky berakhir dengan hukuman.
Dalangnya dihukum penjara.
Dia berdepan penjara 15 tahun
kerana peranannya dalam kes Pappygate.
Mereka buat orang awam percaya dia yang mencuri pada 2013.
Tak habis-habis dengan 2013.
Padahal, mereka tahu…
itu tak benar.
Ada perbualan lain yang menarik dalam siasatan awak?
Greg Anglin.
Apa penglibatan awak dengan Toby Curtsinger?
Penglibatan saya dengan dia? Saya tak terlibat dengan tong bourbon
dalam apa-apa cara sekalipun.
Seperti orang lain yang beri kerjasama,
kami beri tawaran. "Jika awak tampil membantu,
kami tak akan dakwa awak."
Sekiranya awak beri keterangan palsu,
tawaran itu akan terbatal.
Dengan Toby Curtsinger? Tidak, tuan.
Awak curi apa-apa?
Ya, tuan. Lama dahulu.
Apa yang awak ambil?
Mungkin satu botol berusia 20 tahun.
GREG ANGLIN SATU KAS
Satu kas?
Mungkin dua. Tak lebih daripada dua.
- Pappy? - Ya, tuan.
2 ATAU 3 KAS
- Awak mesti benar-benar jujur. - Okey.
- Jangan cakap sembarangan. - Lima tahun lalu.
Baiklah.
Sama ada 35 kas atau enam kas,
beritahu saya jumlah sebenar.
- Saya nak… - Mungkin lapan atau sepuluh kas.
- Ini kas 12 botol? - Ya, tuan.
8-10 KAS?
- Kira-kira sepuluh kas… - 120 botol.
Apabila dia kata begitu, saya tersentak.
Dia mengaku mengambil kira-kira 17 kas Pappy Van Winkle
pada masa ini di Buffalo Trace.
Itulah risiko menawarkan imuniti. Kadang-kadang,
kita tawarkan kepada penjenayah.
PENCURI PAPPYGATE!
GREG ANGLIN PENCURI PAPPYGATE!
Dia kata dia yang asalnya mencuri kas itu.
Dia yang mencuri beberapa botol Pappy.
Bukan Toby Curtsinger yang mencuri Pappy Van Winkle
dalam rompakan Pappygate 2013.
Mudah kalau kami katakan
kami dah penjarakan ketua sindiket, Toby.
Ia menyenangkan kami dan meringkaskan kes…
tetapi tak benar.
Ada yang hilang kerusi hari ini.
Kami ikuti keputusan pilihan raya di Kentucky tengah dan timur.
Saya rasa Pat berhempas-pulas selesaikan kes itu
untuk mengekalkan jawatannya.
Dia keluar berita 500 kali untuk promosikan namanya.
Dia yang paling beria-ia.
Apabila orang baru
cuba ubah cara kerja asal, pasti ada orang tak suka.
Mungkin saya boleh kendalikan kes itu
dengan cara yang tak begitu agresif.
Apabila difikirkan semula, itu bukan langkah bijak.
Tetapi, kami telah jalankan tugas dengan baik.
Kami selesaikan kes yang ramai orang fikir mustahil.
Kesungguhan Pat mempromosikan dirinya dan pejabat syerif
mungkin tak disukai sesetengah pihak.
Di pekan kecil, jika kita terlalu tunjuk baik,
orang rasa menyampah.
Pat Melton, Syerif Kaunti Franklin, kalah dengan 3,300 undi
kepada Chris Quire, kapten di Jabatan Polis Frankort.
Dia terbang terlalu tinggi.
Sungguhpun Pat cuba raih sanjungan orang awam
dan Toby cuba raih sanjungan kawan-kawannya,
mereka sama-sama kecundang.
Ketua sindiket rompakan bourbon di Kentucky
akan bebas hujung minggu ini.
Hakim di Kaunti Franklin memberikan percubaan mengejut hari ini.
Selepas dipenjarakan 30 hari, dia akan bebas.
Peguam pembela mendakwa Curtsinger layak menerima percubaan mengejut
sebagai pesalah feloni kali pertama
yang mempunyai keluarga, pekerjaan dan ikatan dengan masyarakat.
Jika kita pesalah tanpa kekerasan,
jika tiada rekod jenayah yang panjang,
dan tak berisiko kepada masyarakat,
awak boleh jadi calon percubaan mengejut.
Orang kata saya bertuah. Saya tak setuju.
Dulu, saya ada rancangan.
Bekerja, kumpul wang persaraan dan macam-macam lagi.
Semua itu dah musnah.
Saya terpaksa hidup dengan rasa bersalah terhadap keluarga
dan semua kenalan saya.
Jika anda zahirkan kasih sayang, bergembiralah.
Kasih sayang bantu kita harungi segalanya.
Suami dan isteri harungi segalanya bersama.
Saya tanggalkan cincin perkahwinan lima tahun lalu.
Saya tak kata apa-apa. Saya tanggalkan
dan tak pernah sarung lagi.
Mungkin suatu hari nanti, tetapi bukan sekarang.
Sukar untuk kita hadapi penipuan.
Tetapi setelah memaafkan, gantilah dengan kasih sayang.
Tindakan saya
sebenarnya mensabotaj perkahwinan saya dan hidup dua anak saya.
Kasih sayang yang kekal antara pasangan
yang sudah lama bersama merupakan satu keajaiban.
Apabila kawan, kenalan, pasukan bola, dan rakan sekerja
sudah meninggalkan kita, siapa yang tinggal?
Keluarga.
Tengoklah hadiah yang kamu dapat.
Setiap kali ayah minta maaf,
saya kata dia tak perlu minta maaf.
Semua orang buat kesilapan. Saya dan Bella masih menyayanginya.
Tunjukkan hadiah kamu.
Dia kata saya sanggup gantikan dia dengan ayah baru.
Saya sedih mendengarnya,
sebab dialah dunia saya.
- Apa ini? - Kami rasa ayah suka.
- Ayah akan pakai? - Mestilah.
Sesuai dengan dia.
Orang kata jenis ini bagus.
Masih banyak luka perlu diubat.
Saya rasa hubungan kami akan bertambah baik.
Saya rasa kami akan okey.
MIKI WELLS ENGGAN DITEMU BUAL
SEAN SEARCY ENGGAN DITEMU BUAL
RONNIE LEE HUBBARD ENGGAN DITEMU BUAL
AUSTIN JOHNSON ENGGAN DITEMU BUAL
TOBY SATU-SATUNYA YANG DIPENJARAKAN KERANA PAPPYGATE
KISAHNYA MENJADI LEGENDA
- Semua tahu cerita itu. - Terutamanya penduduk Kentucky.
Dia dah bantu kilang penyulingan itu.
Kisah ini menaikkan harga produk.
Selepas rompakan itu, harganya melambung.
Mencecah $5,000 sebotol.
Saya tak tahu mudah atau susah, tetapi kalau cari,
boleh dapat.
IDENTITI PEMBERI MAKLUMAT DIRAHSIAKAN
Dia tertangkap kerana mesej daripada seseorang.
Siapa yang beri maklumat itu?
Saya tak boleh cakap.
GREG ANGLIN TAK PERNAH DITUDUH
Toby curi banyak botol Pappy,
tetapi dia tanggung sekali perbuatan Greg Anglin.
Ada ramai orang yang curi Pappy Van Winkle
termasuk Toby Curtsinger.
JUMLAH SEBENAR MASIH MISTERI
Saya tak tahu.
Lebih daripada sejuta dolar. Itu saja yang kami tahu.
Mungkin dua atau tiga kali ganda.
"PAPPYGATE" MASIH ROMPAKAN BOURBON TERBESAR DALAM SEJARAH
Teruk sangatkah tindakan kami?
Sama macam mencuri gula-gula getah di pasar raya.
Bayangkan. Jika sekarang anda bekerja di Buffalo Trace
dan anda berpeluang seludup keluar dua botol Van Winkle 20 tahun
tanpa sesiapa nampak,
anda akan buat kalau tak tertangkap?
Terjemahan sari kata oleh Nuri